**ELŐTERJESZTÉS**

**Körmend város Önkormányzata Képviselő-testülete 2016. október 27-i ülésére**

**Tárgy:** Pályázat kapcsán fenntartói döntéshozatal

Tisztelt Képviselő-testület!

A Körmendi Kulturális Központ Faludi Ferenc Könyvtár intézményegysége kereste meg Önkormányzatunkat kérve az alábbiakat:

A Körmendi Kulturális Központ, Múzeum és Könyvtár Faludi Ferenc Könyvtár Intézményegysége pályázatot kíván benyújtani az **EFOP-3.3.2-16** kódszámú, a **Kulturális intézmények a köznevelés eredményességéért** című pályázatra.

A pályázat célja a kulturális intézményekáltal történő, a nevelési-oktatási intézmények tanulóinak tanórán kívüli ismeret- és tudásgyarapításának kompetenciafejlesztésének támogatása, továbbá a kulturális szolgáltatások, tevékenységek és a programkínálat fejlesztése..

 A pályázat hangsúlyozza a tanórán kívüli nem formális és informális tanulási formák jelentőségét, mint ami jelentősen hozzájárulhat a köznevelésben részt vevők tudásának gyarapításához, a szociokulturális és területi egyenlőtlenségek csökkentéséhez. A célok elérését a Kormány a kulturális intézmények együttműködésével tervezi megvalósítani a pályázati felhívásban foglaltak szerint.

A pályázat tartalmában kapcsolódik a könyvtár által az elmúlt években benyújtott TÁMOP-3.2.11 és a TÁMOP-3.2.13-as elnyert pályázatokhoz.

A támogatási kérelmet benyújtó intézményegység együttműködési megállapodást köt a helyi oktatási intézményekkel, melynek keretében vállalja, hogy:

* projektjük megvalósításával hozzájárul a nevelési-oktatási intézmények tanulóinak tanórán kívüli és az óvodás gyermekek óvodai foglalkozáson kívüli kompetenciafejlesztéséhez, ismeret- és tudásgyarapításához, a nem formális és informális tanulási formák alkalmazásához, továbbá a köznevelés hatékony támogatása érdekében a kulturális szolgáltatások, tevékenységek és programkínálatának fejlesztéséhez;
* elősegíti a köznevelés eredményességének és hatékonyságának támogatását a nem formális és informális tanulási alkalmakkal.

**A pályázat 100%-ban támogatott, önerőt nem igényel.**

A tervezetten megpályázni kívánt összeg kb. 20 – 25 000 000,- Ft vissza nem térítendő támogatás.

.

**HATÁROZATI JAVASLAT**

Körmend város Önkormányzata, mint a Körmendi Kulturális Központ, Múzeum és Könyvtár intézmény fenntartója támogatja azt, hogy az intézmény az **EFOP-3.3.2-16** kódszámú a **Kulturális intézmények a köznevelés eredményességéért** című pályázati kiírásra pályázatát beadja, egyben reméli, hogy a beadott pályázat támogatásban részesül, és ezzel a körmendi gyermekeknek és célközönségnek lehetőségük nyílik a pályázatban megfogalmazott célok megvalósítása révén tudásuk és ismereteik gyarapítására.

Körmend, 2016. október 20.

**Bebes István**

**polgármester**